
Parlamentul  României

Camera  Deputaţilor
Comisia pentru industrii si servicii

Tel : 314.8091.  Fax : 313.6643.




                                                             Bucureşti, 05.11.1998

                                                                                                  Nr. 789/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul la proiectul de Lege privind aprobarea Ordonanţei Guvernului nr.94/1998 pentru modificarea anexelor nr.1 şi 2 la Legea Telecomunicaţiilor nr.74/1996, transmis comisiei noastre pentru dezbatere şi avizare în fond, cu adresa nr.238/02.10.1998.

Ordonanţa sus-menţionată a fost transmisă la comisie în procedură normală, iar la întocmirea raportului comisia a luat în considerare punctele de vedere ale Consiliului Legislativ, cât şi avizele Comisiei juridice, de disciplină şi imunităţi.

         PREŞEDINTE,                                   SECRETAR,

       Dan Ioan Popescu                                  Istvan Antal

 Exp.parlam.

Iulian Ceauşu

R A P O R T

asupra proiectul de Lege privind aprobarea Ordonanţei Guvernului nr.94/1998 pentru modificarea anexelor nr.1 şi 2 la Legea Telecomunicaţiilor nr.74/1996
Cu adresa nr.238/02.10.1998 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond Comisia pentru industrii şi servicii cu dezbaterea şi avizarea, în procedură normală, a proiectului de Lege privind aprobarea Ordonanţei Guvernului nr.94/1998 pentru modificarea anexelor nr.1 şi 2 la Legea Telecomunicaţiilor nr.74/1996

In urma examinării, în plenul comisiei din 04.11.1998, a proiectului de lege susmenţionat, comisia a avizat favorabil acest act normativ, fără amendamente, şi astfel poate fi discutat în plenul Camerei Deputaţilor.

Proiectul de lege supus dezbaterii face parte din grupa legilor ordinare.

                PREŞEDINTE,                                 SECRETAR,

             Dan Ioan Popescu                                Istvan Antal

 Exp. Parlam.

Iulian Ceauşu

